section_heading: Sažetak sadržaja
paragraph_text: Padwy spašava nedavno svrgnutog kralja Istočnih Gota Teodata, postaje njegov kvestor te prikuplja kralju odane snage kako bi porazio slavnog bizantskog generala Belizara. Padway ga uspijeva iznenaditi korištenjem ratnog umijeća neviđenog do tada. Uspijevajući obmanuti bizantske snage u Dalmaciji, Padway zarobljava Vitigisa te ponovno postavlja senilnog Teodata za kralja. Godine 537. kada je Vitigis ubijen a Teodat zapao u ludilo, Padway ugovara brak između svoga štićenika Uriasa, koji je okrunjen za kralja Istočnih Gota i Matasvente. Padway također uspijeva prevariti bizantskog cara Justinijana koji otpušta Belizara iz svoje službe te odmah angažira vojnog genija kao zapovjednika vojske koja se treba suprotstaviti Francima.